
Mae’r adroddiad hun yn astudio’r effaith o feganiaeth ar ffermio yng Nghymru. Pwrpas yr astudiaeth hun yw casglu ddealltwriaeth a barn pobol am feganiaeth, a'i effaith ar ffermio yng Nghymru. Rwyf wedi dewis i astudio'r pwnc hun, oherwydd rwyf yn dod o gefndir ffarmio, ac wedi tyfu fyny o amgylch amgylchedd ffarmio anifeiliaid. Rydw i eisiau ymestyn fy nealltwriaeth o feganiaeth, a'r rheswm mae pobol yn dewis i ddilyn y diet  hun. Gan fy mod yn dod o gefndir ffarmio, rwyf eisiau gwybod mwy am dan yr effaith all hun gael ar ffermwyr os fydd fwy o'r boblogaeth yn penderfynu troi yn fegan. Am y rheswm hun rwyf wedi dewis i gasglu data drwy’r defnydd o gyfweliad gyda phobol sy’n dod o gefndir ffarmio. Drwy gynnal cyfweliad wyneb i wyneb byddaf yn cael gwir farn bobol am feganiaeth.

Y dull ymchwil a ddefnyddiwyd yn ystod yr astudiaeth hon oedd ymchwil ansoddol. Cynhaliwyd yr ymchwil hwn trwy ddefnyddio cyfweliadau wyneb i wyneb, dewisais gyfweliad anffurfiol fel fy mhroses, gan fy mod yn rhoi'r cyfle i mi ofyn cwestiynau penagored (Turner, 2010). Cyn dewis y cyfranogwyr i gymryd rhan yn fy astudiaeth, roedd rhaid i mi benderfynu ar bwnc penodol ar gyfer fy adroddiad, sef effaith fegaiaeth ar ffermio yng Nghymru. 
Ar ôl i mi ddewis y pwnc oni yn mynd i astudio, es i  ymlaen i greu cwestiynau oedd yn gyd mynd ar bwnc. Ar ôl i’r cwestiynau chael eu creu, llenwais ffurflen moeseg allan, a chael y ffurflen ei gwrio gan fy nhiwtor. Unwaith o bopeth wedi cael ei llofnodi, es i ymlaen i gysylltu â ffermwyr yng Nghymru, ac am ei amser i gymryd rhan yn fy astudiaeth. Cynhaliaf gyfweliad gyda thri pherson oedd o gefndir ffermio wyneb i wyneb.
Cyn cychwyn bod un cyfweliad, rhoddais y ffurflen i’r cyfranogwr i ddarllen, i ddeall ac i lofnodi’r ffurflen cyfranogwr. Unwaith oedd hun wedi cael ei gwblhau, rhoddais recorder tap ymlaen a  chychwynnais gyda’r cyfweliad. Teimlais fod y  cyfweliad wedi mynd yn llyfn, gan fod yna ddim ymyrraeth yn ein hamgylchedd, roedd y cyfweliad yn teimlo fel fwy o sgwrs ffurfiol.

Wrth drawsgrifio a dadansoddi'r data cafodd ei chasglu yn y cyfweliad, roedd o’n amlwg i mi na’r ffordd fwyaf effeithiol o ddadansoddi'r wybodaeth oedd edrych am themâu oedd yn cael ei  ailadrodd . Y ffordd orau o wneud hyn oedd edrych am debygolrwydd  mewn atebion y cyfranogwr. Er enghraifft, pryd ofynnais ydych chi’n meddwl fod feganiaeth ar duedd, a pam?
“Ydw, nid yw pawb yn troi’n fegan am y rhesymau cywir. Maen rhai ohonyn nhw’n dweud fod nhw’n troi’n fegan oherwydd hawliau a lles anifeiliaid, a dydy’r anifeiliaid ddim yn cael eu trin yn deg, a bod cig yn cymryd drosodd tirwedd tyfu llysiau a ffrwythau. Ond mae’r anifeiliaid hun yn byw bywyd iachus, ac mae cig yn dda i chi”( cyfranogwr A).
“Yndw, mae pobol yn trio yn fegan oherwydd maen rhywbeth newydd, dydyn nhw ddim yn newid am y rhesymau cywir. Mae cig yn dda i chi, maen dannedd ni wedi cael ei chreu i fwyta cig, ac mae diet cytbwys yn cynnwys cig”( cyfranogwr B).
“Yndw, mae pobol ifanc yn dueddol i ddilyn ei gilydd, unwaith mae un o’i ffrindiau yn troi’n fegan, mae pawb arall yn ei ddilyn, bach fel defaid” ( cyfranogwr C).
Mae fy nghasgliadau yn cyfleu thema syn ail ddangos, ble mae’r tri chyfranogwr yn teimlo fel bod pobol yn trio yn fegan am y rhesymau anghywir, a dydy pobol ddim yn deall ddigon am dan feganiaeth i ddeall yr effaith all y ddewis hun chael er ei chorff. Mae pobol yn dueddol i ddilyn ei ffrindiau a chymryd diddordeb mewn pethau newydd. Dydy pobol ddim yn gallu gwneud dewisiadau dros eu hun, maen nhw’n cael ei dynnu mewn i wneud rhywbeth dydy’n nhw wir ddim yn ddeall oherwydd mae'n edrych yn ffasiynol.
Y ail thema sy’n ail ddangos, a ddaeth yn fwy amlwg tra oeddwn yn trawsgrifio, yn hytrach na’r amser pryd ofynnais, yn ôl cronfa bywyd gwyllt y byd ‘ar ôl gig eidion, soi yw’r ail yrrwr mwyaf amaeth goedwigo ledled y byd. Oeddech chi’n ymwybodol o hyn, a beth yw eich barn?
“na, doeddwn i ddim yn ymwybodol o hun. Oni meddwl bod rhan o’r rheswm fod rhai pobol yn troi yn fegan,  oedd am y rheswm fod o’n well i’r amgylchedd” ( cyfranogwr A).
“Oeddwn, ac am y rheswm hun dydy i ddim yn deall beth yw manteision o droi yn fegan, oherwydd dydy o ddim yn well yw’n diet a dydy o ddim yn well i’r byd. Yn fy marn i'r unig ffordd o ddatrys y broblem hun yw bwyta llai o gig coch yn hytrach na chael gwared â’r cig yn gyfan gwbl o’n diet” ( cyfranogwr B).
“Na, doeddwn i ddim yn ymwybodol o hun, ac i fod yn onest nid ydw i yn deall sut mae soy yn achosi amaeth goedwigo” ( cyfranogwr C).
Mae hyn yn dweud wrthynt fod pobol ddim yn deall ddigon am dan yr effaith mae ein dewisiadau yn ein  bywyd yn cael ar yr amgylchedd, a bod  soy â chig eidion mor wael ai gilydd. Hefyd rwyf wedi casglu fod pobol ddim yn ddigon ymwybodol am yr effaith mae soy yn cael ar yr amgylchedd ond yn ddigon ymwybodol am yr effaith mae gig eidion yn cael ar yr amgylchedd.  
Y drydedd thema sy’n  ail ddangos, wrth ddadansoddi pan ofynnwyd  cyfranogwr yn eich barn chi, beth yw’r manteision ac anfanteision o fod yn fegan?
“yn fy marn i, rydw i yn gallu gweld fod troi’n fegan yn gallu bod yn well i iechyd berson, all fod yn ffordd dda i helpu rhywun colli pwysau. Anfanteision o droi yn fegan yw bod o’n diet eithaf eithafol, ac efallai fydd y newidiad ddim yn dda i’r corff gan fod nhw’n ddim yn cymryd mewn fitaminau a mwynau mae’r corff angen” ( cyfranogwr A).
“Ar hun o bryd, maen na llawer o sôn fod troi’n fegan yn well i iechyd rhywun, ond mae diet fegan yn rhywbeth newydd ac mae’r manteision yn ansicr, anfanteision o fod yn fegan yw bod pobol ddim yn cael y nwyddau maen nhw angen” ( cyfranogwr B).
“All troi yn fegan fod yn well i’r ddaear mewn rhai mannau, ond mae hun yn ansicr, anfanteision o fod yn fegan yw bod pobol ddim yn bwyta amrywiaeth o wahanol fwydydd” ( cyfranogwr C).
Y drydedd thema sydd yn ail ddangos, yw bod bobol yn ansicr o’r manteision o fod yn fegan oherwydd maen diet sydd wedi dod i olwg yn eithaf diweddaraf. Rwyf hefyd wedi dod i gasgliad fod pobol yn ansicr fod feganiaeth yn ffordd dda o golli pwysau, gan fod pobol yn colli allan ar nwyddau allweddol i’r corff.

I gloi,  o ganlyniad y cyfweliad, nid ydw i wedi cael gwir ateb o’r effaith all feganiaeth achosi ar ffarmio yng Nghymru, beth bynnag  o ganlyniad mae mwy o gwestiynau yn fy mhen. Drwy gynnal y cyfweliad yn y modd hun, mae themâu diddorol wedi dechrau ymddangos, er hun mae angen  cynnal ymchwil pellach i gael unrhyw wir ateb i'r pwnc. Er mwyn i ymchwil ansoddol  fod yn llwyddiannus mae’r ymchwiliad fel arfer yn cael ei ailadrodd a'i wella er mwyn cael dealltwriaeth briodol o bwnc (Thomas, 2006).   Yn ystod y cyfweliad roeddwn yn ffeindio hi’n anodd cael y person i ateb y cwestiwn penodol ofynnais, roedden nhw’n dueddol i newid y pwnc. I wella, mae’r cwestiynau angen cael ei newid, gan fod  rhan fwyaf o’r cwestiynau wedi cael ei chanol bwyntio o gwmpas feganiaeth yn hytrach na ffarmio yng Nghymru. O ganlyniad yr ymchwil, rydw i wedi cael mwy o farn bobol am dan fegan yn hytrach na'r effaith mae’n mynd i gael ar ffermydd yng Nghymru. Beth bynnag yn ystod drawsgrifio, roedd o’n hawsach i mi  ysgrifennu'r record llais mewn ar y cyfeiriadur. Er bod trawsgrifio yn eithaf hawdd yw ysgrifennu  roedd cymharu nifer o destunau estynedig yn ofalus yn anodd iawn ac yn cymryd dipyn o amser i wneud (Miles, Matthew B, 1994). I gychwyn roedd o’n anodd dadansoddi'r wybodaeth ond cychwynnodd o i droi yn  hawsach ar ôl i mi gychwyn sylweddoli ar debygolrwydd yn yr atebion. Ar ôl ffeindio tebygolrwydd yn yr atebion, cychwynnais gael atebion i’r prif gwestiwn.

